open-index/open-wikipedia-markdown huggingface dataset:
Քրիս Աբանի

**Քրիս Աբանի**, *Քրիսթոֆեր Աբանի* (, ), նիգերիացի գրող, բանաստեղծ և վիպագիր։ Արքայազն Կլաուս ֆոն Ամսբերգի (2001 թվական) մրցանակի դափնեկիր է։

## Կենսագրություն և կարիերա
Հայրական կողմով Քրիս Աբանին պատկանում է իգբո ազգին, իսկ մայրական կողմից անգլիացի է։ Գրողը ձերբակալվել է իր դեբյուտային ստեղծագործության վեպի հրապարակումից հետո։ Այն ոստիկանական թրիլլեր է, որի վերնագիրն է «*Տախտակամածի վարպետները»* (1985 թվական)։ Հեղինակին որպես մեղադրանք են առաջարկել այն, որ փորձ է արել իր գրքով տապալել կառավարությանը ու արդյունքում, նա անազատության մեջ է պահվում վեց ամիս ժամկետով։ Երկրորդ անգամ Աբանին ձերբակալում են հաջորդ վեպի՝ «*Սիրոկկո»* (1987 թվական) համար։ Այս անգամ գրողը անազատության մեջ է անցկացնում մեկ տարի։ Երրորդ անգամ, երբ ձերբակալվում է Քրիս Աբանին, նրան մահապատժի են դատապարտում, սակայն բարեկամների օժանդակությամբ ազատվում է, ովքեր կարողացել էին կաշառել կառավարական չինովնիկներին։ Այդ իրադարձությունից հետո, 1991 թվականին, Քրիսն անմիջապես տեղափոխվում է Միացյալ Նահանգներ, որտեղ ապրում է մինչև այսօր։

Քրիս Աբանին ավարտել է Լոնդոնի համալսարանի Բիրբեք քոլեջը։ Գրականության և գրականության վարպետության բնագավառում դոկտորական ատենախոսություն է պաշտպանել Հարավային Քարոլինայի համալսարանում։ Ներկայումս նա Ռիվերսայդի Կալիֆոռնիական համալսարանի պրոֆեսոր է։

## Ստեղծագործական կյանք
Քրիս Աբանին բազմաթիվ բանաստեղծությունների, վեպերի, պիեսների հեղինակ է։ «Akashic Books» հրատարակչությունում վարում է բանաստեղծությունների շարքը։

## Ընտիր ստեղծագործություններ
### Վեպեր
* *Masters of the Board* (Delta, 1985)
* Sirocco (1987)
* *GraceLand* (FSG, 2004/Picador 2005)
* *The Virgin of Flames* (Penguin, 2007, 2008)

### Պատմվածքներ
* *Becoming Abigail* (Akashic Books, 2006)
* *Song For Night* (Akashic Books, 2007)

### Բանաստեղծություններ
* *Kalakuta Republic* (Saqi Books, 2001, վերահրատարակված 2007)
* *Daphne's Lot* (Red Hen Press, 2003)
* *Dog Woman* (Red Hen Press, 2004)
* *A Way To Turn This To Light* (2005)
* *Hands Washing Water* (Copper Canyon Press, 2006, վերահրատարակված 2012)
* *Sanctificum* (Copper Canyon Press, 2010, վերահրատարակված 2013)
* *There are no names for red* (Red Hen Press, 2010)
* *Feed me the sun: collected long poems* (Peepal Tree, 2010)

## Ծանոթագրություններ

## Գրականություն
* Hanif S. Vision of the post colonial world in new Nigerian fiction: a literary analysis of Chimamanda Ngozi Adichie, Sefi Atta, Helon Habila and Chris Abani's selected works. Saarbrüken: LAP Lambert Academic Pub., 2012

## Արտաքին հղումներ
* Official Website
* The Chris Abani Bibliography
* Poems in ''Blackbird''
* Poems in ''Narrative'' Magazine
* Biography from the International Literature Festival Berlin
* Chris Abani by Colm Tóibín  *Bomb*
* 
* Telling stories from Africa (TEDGlobal 2007)
* On humanity (TED2008)

Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Բանաստեղծներ այբբենական կարգով
Կատեգորիա:Լոնդոնի համալսարանի շրջանավարտներ
Կատեգորիա:Հարավային Կալիֆոռնիայի համալսարանի շրջանավարտներ
Կատեգորիա:Նիգերիայում ծնվածներ
Կատեգորիա:Նիգերիացի բանաստեղծներ
Կատեգորիա:Նիգերիացի գրողներ
Կատեգորիա:Նիգերիացի վիպասաններ
Քորլայն

***Քորլայն*** (**), բրիտանացի գրող Նիլ Գեյմանի 2002 թվականին հրատարակված մանկական ֆենթզի վիպակ։  2003 թվականին արժանացել է գրականության Հուգո մրցանակի լավագույն վիպակ անվանակարգում, նույն թվականին ստացել է նաև գրականության Նեբուլա մրցանակ։

## Բովանդակություն
Քորլայն Ջոնսը ծնողների հետ տեղափոխվում է մի հին տուն, որը առանձին բնակարանների էր բաժանված։ Մնացած բնակարաններում ապրում էին միսս Սփինքն ու միսս Ֆորսիբլը, պարոն Բոբոն, որը հավատացնում էր թե առնետների է վարժեցնում։ Իսկ Քորլայնի ծնողների բնակարանի հարևանությամբ գտնվող սենյակները ոչ ոք չէր զբաղեցնում։ 
Մի անձրևոտ օր իրենց բնակարանի հյուրասենյակում Քորլայնը կողպված մի դուռ է գտնում, որը ամենայն հավանականությամբ տանում էր հարևան բնակարան։ Քորլայնը մորը խնդրում է բացել դուռը, բայց բացելուց հետո պարզվում է, որ մուտքը աղյուսներով փակված է։
Երբ աղջիկը գնում է իր հարևաններին այցելության, պարոն Բոբոն նրան է փոխանցում իր մկների հաղորդագրությունը. որ հանկարծ չանցնի դռնով։ Միսս Սփինքի և Ֆորսիբլի հետ թեյելիս, Սփինքն նրան զգուշացնում է գալիք դժբախտության  մասին, այնուահետև տալիս է հաջողություն բերող մի քար, որի մեջտեղում անցք էր բացված։  
Չնայած այս նախաղգուշացումներին Քորլայնը որոշում է այնուամենայնիվ բացել դուռը։ Այդ անգամ նա տեսնում է, որ դռան մուտքը փակող աղյուսները չկան։ Փոխարենը մի ճանապարհ է տեսնում, որը տանում էր իրենց բնակարանի ճիշտ կրկնօրինակը հանդիսացող մեկ այլ բնակարան, որտեղ ապրում էին Մյուս Հայրիկն ու Մյուս Մայրիկը։ Նրանք շատ նման էին իր իսկական ծնողներին միայն այն տարբերությամբ որ աչքերի փոխարեն փայլուն, սև կոճակներ էին։ Բայց Մյուո մայրիկը ավելի նիհար ու բարձրահասակ էր, քան Քորլայնի իսկական մայրիկը։ Մազերը գլխի վրա կարծես իրենց-իրենց էին շարժվում, մաշկը թղթի պես սպիտակ էր, իսկ եղունգները` երկար ու կարմիր։ Քորլայնը տեսնում է որ այս աշխարհում ամեն ինչ շատ ավելի հետաքրքիր է. Մյուս մայրիկը պատրաստում էր իր սիրած կերակուրները, այդտեղ նրան բավականաչափ ուշադրություն էին դարձնում, իսկ խաղալիքների արկղիկը լի էր շարժվող և թռչող խաղալիքներով։ Անգամ տան շուրջ թափառող սև կատուն էր խոսում։ 
Հերթական անգամ երբ Քորլայնը վերադառնում է իր ուրիշ ծնողների մոտ, Մյուս մայրիկը առաջարկում է հավերժ մնալ այդ աշխարհում, բայց դա անելու համար Քորլայնը պետք է թույլ տար իր աչքերի փոխարեն կոճակներ կարել։ Այդ լսելով նա սարսափահար վերադառնում է իր իսկական տուն, բայց վերադարձին իսկական ծնողներին տանը չի գտնում։ Հաջորդ օրը նրանք նույնպես չեն վերադառնում։ Այդ ժամանակ տան շուրջ թափառող սև կատուն նրան տանում է միջանցքի հայելու մոտ, որի մեջ Քորլայնը տեսնում է իր բանտարկված ծնողներին։ Նրանք հայելու ապակուն գրում են, որ որ աղջիկը օգնի իրենց ու այդ ժամանակ նա հասկանում է, որ Մյուս մայրիկը առևանգել է իր իսկսկան ծնողներին։ Չնայած նրան սարսափեցնում էր հետ գնալու միտքը, բայց Քորլայնը որոշում է ամեն ինչ անել իր իսկական ծնողներին փրկելու համար։ Մյուս մայրիկին հաղթելու ճանապարհին նրան օգնում են Սև կատուն և երեք երեխաների ուրվականները։

## Ծանոթագրություններ

## Արտաքին հղումներ
* Քորլայնը Զանգակ գրատունում

Կատեգորիա:2002 վեպեր
Կատեգորիա:Բրիտանական սարսափ վեպեր
Կատեգորիա:Բրիտանական գոթական վեպեր
Կատեգորիա:Բրիտանական ֆենտեզի վեպեր
Կատեգորիա:Մանկական ֆենտեզի վեպեր
Կատեգորիա:Գրական ստեղծագործություններ այբբենական կարգով
Կատեգորիա:Էկրանավորված բրիտանական վեպեր
Կատեգորիա:Անգլերեն գրքեր
Կատեգորիա:Անգլերեն գրականություն
Երկրի տարիք

**Երկրի տարիքը** այն ժամանակն է, որն անցել է Երկրի՝ որպես ինքնուրույն մոլորակ ձևավորվելու պահից։ Երկրի տարիքը 4,54 միլիարդ տարի է (4,54 տարի ±1%): Այդ տվյալները հիմնված են ռադիոիզոտոպային թվագրման վրա, ոչ միայն երկրային նմուշներից, այլ նաև երկնաքարային նյութերի նմուշներից։ Դրանք ստացվել են, առաջին հերթին՝ կապար-կապարային մեթոդի օգնությամբ՝ մշակված Քլեր Փաթերսոնի կողմից։ Այս թիվը համապատասխանում է երկրային և լուսնային ամենահին նմուշների տարիքին և գրեթե չի փոխվել 1956 թվականից։

Գիտական հեղափոխությունից և ռադիոիզոտոպային թվագրման մեթոդների զարգացումից հետո պարզվեց, որ հանքանյութերի շատ նմուշներ մեկ միլիարդ տարեկան են և ավելի։ Տվյալ պահին նրանցից ամենահինը՝ Արևմտյան Ավստրալիայի Ջեք Հիլզ լեռնաշղթայի ցիրկոնումի մանր բյուրեղներն են։ Նրանց ամենաքիչը 4404 միլիոն տարեկան են։ Արեգակի և այլ աստղերի լուսատվության և զանգածի համեմատության հիման վրա եզրակացվել է, որ Արեգակնային համակարգը չի կարող տարիքով մեծ լինել այդ բյուրեղներից։ Կոնկրեցիաները՝ հարուստ են կալցիումով և ալյումինով, որոնք հանդիպում են երկնաքարերում, ամենահին հայտնի նմուշներն են, որոնք ձևավորվել են Արեգակնային համակարգի սահմաններում. նրանք 4567 միլիոն տարեկան են, որը հնարավորություն է տալիս որոշել Արեգակնային համակարգի տարիքի և Երկրի տարիքի վերին սահմանը։ Գոյություն ունի վարկած, ըստ որի Երկրի ակրեցիան (աճանստվածք) սկսվել է կալցիում-ալյումինային կոնկրեցիաների և երկնաքարերի ձևավորումից հետո։ Քանի որ Երկրի ակրեցիայի հստակ ժամանակն անհայտ է, և տարբեր մոդելներ մի քանի միլիոնից մինչև 100 միլիոն տարի են նշում, դժվար է Երկրի ճշգրիտ տարիքը որոշել։ Բացի դրանից դժվար է որոշել՝ Երկրի մակերևույթ դուրս եկող ամենահին ապարների տարիքը, քանի որ նրանք կազմված են տարբեր տարիքի հանքանյութերից։

## Գրականություն
* 

## Ծանոթագրություններ

Կատեգորիա:Երկրաֆիզիկա
Թաթարերեն

**Թաթարերեն** (թաթ.՝ **), թաթարների ազգային լեզու, Թաթարստանի Հանրապետության ազգային լեզուն և Ռուսաստանի Դաշնությունում տարածված երկրորդ լեզուն։ Պատկանում է թյուրքական լեզուների ղփչաղական խմբին։

Նախկինում տերմինն օգտագործվում էր այդ թվում որպես որոշ թյուրքական լեզուների անվանում.

## Լեզվաաշխարհագրություն
### Տարածվածություն և քանակություն
Տարածված է Թաթարստանում, Բաշկորտոստանում, Ռուսաստանի Մարի Էլի, Ուդմուրտիայի, Չուվաշիայի, Մորդովիայի, Չելյաբինսկի մարզի, Օրենբուրգի մարզի, Տյումենի մարզի, Ուլյանովսկի մարզի, Սամարայի մարզի, Աստրախանի մարզի, Սարատովի մարզի, Նիժնի Նովգորոդի մարզի, Պենզայի մարզի, Ռյազանի մարզի, Տամբովի մարզի, Կուրգանի մարզի, Տոմսկի մարզի, Պերմի երկրամասի որոշ շրջաններում, ինչպես նաև Ուզբեկստանի, Ղազախստանի, Ղրղզստանի և Թուրքմենստանի առանձին շրջաններում։

2010 թվականի դրությամբ Ռուսաստանում թաթարերենով խոսող բնակիչների թիվը կազմում էր մոտ 4,28 միլիոն մարդ (5,1 միլիոն՝ 1989 թվականի դրությամբ)։ Թաթարերենը տարածված է նաև բաշկիրների, ռուսների, չուվաշների և մարիների, ինչպես նաև Ռուսաստանի որոշ այլ ժողովուրդների մեջ։

#### Թաթարերենը Թաթարստանում
right|250px|thumb|Կազանի մետրոպոլիտենում գրառումը Թաթարստանի Հանրապետության երկու պետական լեզուներով
Թաթարերենը, ռուսերենի հետ հավասար, համարվում է Թաթարստանի Հանրապետության պետական լեզուն։ Թաթարստանում թաթարների բնակության վայրում գործում է կրթական և դաստիարակչական հաստատությունների ցանց, որտեղ կիրառվում է թաթարերենը։

Թաթարերենով հրատարակվում է կրթական, գեղարվեստական, հրապարակախոսական և գիտական գրականություն, լույս են տեսնում հարյուրավոր թերթեր և ամսագրեր, թաթարերենով վարում են բազմաթիվ ռադիո և հեռուստածրագրեր, աշխատում են թատրոններ։

## Պատմություն
Ժամանակակից թաթարերենը իր գոյության ընթացքում մեծ փոփոխությունների է ենթարկվել, կազմավորվել է թյուրքական լեզուների բուլղարական, ղփչաղական և չաղաթայական բարբառներից։ Լեզվի վրա մեծ ներգործություն է ունեցել ուգրո-ֆիննական (հին հունգարական, մարիական, մորդովական, ուդմուրտական լեզուները, արաբերենը, պարսկերենը, ռուսերենը)։

XIX դարի երկրորդ կեսից միջին բարբառի հիման վրա սկսում է ձևավորվել ժամանակակից թաթարերենի ազգային լեզուն, որն ավարտվում է XX դարում։ Թաթարերենի վերաձևավորման մեջ կարելի է առանձնացնել երկու փուլ՝ XIX դարի երկրորդ կեսը և XX դարի սկիզբը (մինչև 1905 թվականը) և 1905—1917 թվականները։

Ժամանակակից գրական թաթարերենը իր հնչյունաբանությամբ և բառապաշարով մոտ է միջին բարբառին, իսկ ձևաբանական կառուցվածքով՝ միշարյան (արևմտյան բարբառին)։

## Տես նաև
* Թաթարերենի բարբառներ
* Թյուրքական լեզվախումբ

## Ծանոթագրություններ

## Գրականություն
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Արտաքին հղումներ
* Թարական էլեկտրոնային գրադարան 
* Թաթարա-ռուսական, ռուս-թաթարական on-line բառարան 

Կատեգորիա:Թաթարերեն
Կատեգորիա:Թյուրքական լեզվաընտանիքի լեզուներ
Կատեգորիա:Ղազախստանի լեզուներ
Կատեգորիա:Ուզբեկստանի լեզուներ
Կատեգորիա:Ռուսաստանի լեզուներ
Կարմրականջ կրիա

**Կարմրականջ կրիա** (), կրիաների տեսակ *Emydidae* ընտանիքին (քաղցրահամ ջրերում բնակվող ամերիկյան կրիաների ընտանիք)։

## Պատմություն
[մինի|ձախից|[Պերույի ժամանակագրությունը գրքի առաջին մասը, (1553)]]
1553 թվականին կարմրականջ կրիաներն առաջին անգամ հիշատակվեցին գրականության մեջ՝ Սիես դե Լիոն Պեդրոյի () «Պերուի ժամանակագրություն» գրքում։

## Նկարագրություն
### Ենթատեսակներ
Տեսակը բաժանվում է 15 ենթատեսակների, որոնցից առավել հայտնի են երեքը՝
* *Trachemys scripta elegans* (Wied-Neuwied, 1839) — Ֆլորիդյան կրիա 
* *Trachemys scripta scripta* (Thunberg, 1792) 
* *Trachemys scripta troostii* (Holbrook, 1836) — Կամբերլենդյան կրիա

Tortoise1 cepolina.jpg|Trachemys scripta elegans
Yellow Bellied Slider Basking.jpg|Trachemys scripta scripta
Trachemys scripta troostii.jpg|Trachemys scripta troosti


### Արտաքին տեսք
մինի|left|Փոքրիկ կանաչ կրիաներ Յանչժոուի շուկայում

Կարմրականջ կրիաները միջին չափերով կենդանիներ են։ Կրիայի խեցու մեծությունը 18-30 սմ է՝ կախված է սեռից և ենթատեսակից։ Արուներն ակնհայտորեն փոքր են էգերից։

Երիտասարդների խեցին վառ կանաչ է. տարիքի հետ այն դառնում է ձիթապտղի գույն կամ դեղնագորշավուն։ Կենդանին իր անվանումն ստացել է աչքերի շուրջ ձգվող վառ կարմիր բծի պատճառով։ Այն կարող է լինել նարնջագույն, վառ դեղին *Trachemys scripta troosti* տեսակի մոտ (Կամբերլենդյան կրիա)։

### Ձայնը և զգայարանները
Կրիաների ձայնալարերը զարգացած չեն։ Կարողանում են ֆշշացնել, վտանգի դեպքում փնչացնել, ինչպես նաև կարճ ազդանշանի նմանվող ձայն։ Կարմրականջ կրիաներն ունեն լավ զարգացած տեսողություն և հոտառություն։ Ի տարբերություն տեսողության, լսողությունը թույլ է զարգացած։ Երբեմն կարմրականջ կրիաները շատ վատ են կողմնորոշվում ձայների ուղղությամբ։

### Տարածվածություն
Կարմրականջ կրիաները լայն տարածում ունեն ԱՄՆ-ի տարածքում։ Հանդիպում են Վիրջինիայում, Ֆլորիդայում և Կանզասում, Օկլահոմայում և Նյու Մեքսիկոյում, Մեքսիկայում, ողջ Կենտրոնական Ամերիկայում, Հյուսիսային Ամերիկայում (Կոլումբիայի հյուսիսում և Վենեսուելայում)։

### Սեռի տարբերակում
Սեռի հստակ տարբերակումը հնարավոր է դառնում միայն սեռահասուն կրիաների մոտ, որոնք մեկ տարեկանից մեծ են։ Ընդ որում, ավելի լավ է սեռը հասկանալու համար կրային համեմատել այլ կրիաների հետ։ Որպես սեռը տարբերելու ընդհանուր հատկանիշ կարելի է դիտարկել այն, որ կարմրականջ կրիաների արուների պոչն ու ոտքերն ավելի երկար են, քան էգերինը։

2—3 տարեկան հասակում (մեկ տարեկանից հետո անազատության մեջ) կարմրականջ կրիաների արուների մոտ ի հայտ է գալիս սեռական բնազդը։

* 1 տարեկան։ 6 սմ
* 2 տարեկան։ էգ — 9 սմ, արու — 8 սմ
* 3 տարեկան։ էգ — 14 սմ, արու — 10 սմ
* 4 տարեկան։ էգ — 16 սմ, արու — 12 սմ
* 5 տարեկան։ էգ — 18 սմ, արու — 14 սմ
* 6 տարեկան։ էգ — 20 սմ, արու — 17 սմ

### Կյանքի տևողություն
Ճիշտ խնամքի դեպքում կարմրականջ կրիաներն անազատության պայմաններում կարող են ապրել 40-50 տարի։

## Ծանոթագրություններ

## Գրականություն
* 
* 
* 

## Արտաքին հղումներ
* Красноухие черепахи: уход и содержание 

Կատեգորիա:Կրիաներ
Կիմբերլիտ

մինի|Կիմբերլիտների կանաչավուն, կապտավուն, մանուշակագույն և դեղնադարչնագույն տեսակներ
մինի|Կիմբերլիտ հարավային Աֆրիկայում
**Կիմբերլիտ**, պինդ, փշրաքարանման (բրեկչիանման) կամ տուֆակերպ գերհիմքային մագմայական ապարներ։

Իր անվանումը ստացել է Հարավաֆրիկայան Հանրապետության հյուսիսային հրվանդանում գտնվող Քիմբեռլի (Kimberley) քաղաքից, որը թարգմանաբար նշանակում է մեծ փոս։

Կազմված են սերպենտինացված օլիվինից, ֆլոգոպիտից, կարբոնատներից, պիրոպից, դիոպսիդից և այլ միներալներից։ Գոյություն ունեն կիմբերլիտների կանաչավուն, կապտավուն, մանուշակագույն և դեղնադարչնագույն տեսակներ։ Տեղակայվում են պայթման խողովակներում, որոնց անվանվում են կիմբերլիտային խողովակներ։ Հազվադեպ հանդիպում են դայկաների, սիլերի ձևով։ Տարածված են գլխավորապես հին պլատֆորմներում։ Կիմբերլիտները հիմնականում լինում են ձագարաձև, որոնք իրենցից ներկայացնում են ուղղահայաց տեղակայված ինտրուզիվ մարմիններ։ Կիմբերլիտների ելքերի մոտ 8–10 տոկոսը ալմաստաբեր է։ Իրենց ալմաստաբերության պատճառով կիմբերլիտներն արժանանում են չափազանց մեծ ուշադրության`չլինելով այնքան հազվադեպ։
## Ծագում
Կիմբերլիտները ձևավորվում են մանթիայի խորքում` 150-450մ խորություններում։ Ունեն անոմալ կերպով հարստացված էկզոտիկ մագմայի կազմ (հարուստ CO2-ով) և բնորոշվում են ուժգին և արագ ժայթքումներով։
## Կառուցվածքային հատկանիշներ
Կիմբերլիտների դասական ձագարաձև կառուցվածքը կիմբերլիտային մագմայում կոմպլեքս ինտրուզիվ պրոցեսների հետևանք է։ Մագմայում CO2-ի հարաբերական պարունակությունը բարձր է(H2O-ինը ցածր) սրա շնորհիվ ստեղծված խորը պայթումնային եռման պրոցեսների պատճառով մեծ զանգվածներ հսկայական արագությամբ վեր են սլանում (Bergman,1987):
## Մորֆոլոգիա
Կիմբերլիտային խողովակների մորֆոլոգիան և դասական ձագարաձևությունը ժայթքումնային դիատերմ (diaterm) (դիատրեմը հրաբխային խողովակ է, որը ձևավորվում է գազային պայթման հետևանքով) հրաբխականության արդյունք են, որի աղբյուր է հանդիսանում շատ մեծ խորություններում գտնվող մանթիան։ Այս հրաբխային ժայթքումները ստեղծում են ապարների ուղղահայաց սյուներ, որոնք վեր են բարձրանում խորը մանթիայի պաշարներից։ Մակերեսին մոտ 1.5-2կմ խորություններում մեծ ճնշման տակ գտնվող մագման պայթում է, ընդարձակվում` ձևավորելով կոնանման կամ սիլինդրանման դիատրեմ։
## Միներալային կազմ
Կիմբերլիտները պարունակում են միներալների տեսակներ, որոնց քիմիական կազմը մատնանշում է, որ նրանք ձևավորվել են մեծ ճնշման և բարձր ջերմաստիճանի պայմաններում` խորը մանթիայում։ Այդ միներալներն են` Cr-ի դիոպսիդ, Cr սպինել (Chromium spinel) և պիրոպ գարնետ` հարուստ Cr-ով։ Այս միներալները մնացած հրային ապարներում մեծ մասամբ բացակայում են, սրա շնորհիվ էլ նրանց առկայությունը մատնանշում է կիմբերլիտների գոյության մասին։
## Տարածում
Պենսիլվանիայում հայտնի են Յուրայի հասակի 2 կիմբերլիտային դայկաներ` 1 Gates - Adah դայկան, 2. Dixonville-Ionoma դայկան։
Աշխարհում հայտնի են 6400 կիմբերլիտային խողովակներ, սրանցից 900-ը դասակարգվում են, որպես ալմաստաբեր, և միայն 30-ն են տնտեսապես հետաքրքիր շահագործման համար (որպես ալմաստի հանքեր)։

## Ծանոթագրություններ

Կատեգորիա:Հրաբխային ապարներ
Հասմիկ Հարությունյան

**Հասմիկ Սերյոժայի Հարությունյան** (), հայ երգչուհի։ Հայաստանի վաստակավոր արտիստ (2011): «Շողակն» ֆոլկ-անսամբլի հիմնադիր։

## Կենսագրություն
Հասմիկ Հարությունյանը ծնվել է 1960 թվականին Երևանում։ 1982 թվականին ավարտել է Երևանի Առնո Բաբաջանյանի անվան երաժշտական ուսումնարանի վոկալի բաժինը, 1995 թվականին՝ Երևանի Խաչատուր Աբովյանի անվան պետական մանկավարժական համալսարանի  ֆիզմաթ ֆակուլտետը։ 1983-1996 թվականներին հանդես է եկել Հայաստանի ռադիոյի և հեռուստատեսության պետական կոմիտեի «Ակունք» ազգագրական անսամբլում։ 1995 թվականին հիմնադրել է «Շողակն» ֆոլկ-անսամբլը, որի հետ բազմաթիվ ելույթներով հանդես է եկել Ֆրանսիայում, Գերմանիայում, Էստոնիայում, Ռուսաստանում, Արաբական Միացյալ Էմիրություններում, Կանադայում, ԱՄՆ-ում և այլուր։

## Գործունեություն
1996 թվականից «Հայրիկ Մուրադյան» ավանդական երգի և պարի  մանկական անսամբլի հիմնադիրն ու գեղարվեստական ղեկավարն է։ «Շողակն» անսամբլի երաժշտությունը հնչում է Ատոմ Էգոյանի «Արարատ» ֆիլմում։ 2009 թվականին Լեհաստանի Վրոցլավ քաղաքի «Giving Voice» երաժշտական փառատոնում մենահամերգով հանդես է եկել հայկական օրորոցային երգերի կատարմամբ։ Նույն թվականին ԱՄՆ-ում համերգներով հանդես է եկել ամերիկյան «Կիտկա» կանանց վոկալ անսամբլի հետ, որտեղ ներկայացրել է «Կոմիտաս» և հայկական ժողովրդական երգերը, որոնք կատարել է նաև Սան Ֆրանցիսկոյի միջազգային երաժշտության փառատոնի ժամանակ։ 2011թվականին մասնակցել է Թուրքիայի Արդվին քաղաքում կազմակերպված «Green Yayla» փառատոնին։ Նույն թվականին Գերմանիայի Շտուտգարտ քաղաքում մասնակցել է Հայաստանի անկախության օրվան նվիրված տոնական համերգին։

## Ձայնասկավառակներ
**«Շողակն» անսամբլի հետ**
* «Հայկական անթոլոգիա», 2002
* «Հայկական ավանդական պարեր», 2004
* «Հայկական օրորոցայիններ», 2004 («Նյու Յորք Թայմս» պարբերականի կողմից ճանաչվել է «Համաշխարհային երաժշտության լավագույն ձայնասկավառակ», 2004)
* «Երաժշտություն Հայաստանից», 2008

**«Կարոտ» անսամբլի հետ** 
* «Կարոտ 1», 2001
* «Կարոտ 2», 2003

**«Հայրիկ Մուրադյան մանկական անսամբլի հետ»**
* «Հայ ավանդական մանկական երգեր», 2005

**Ալեքսան Հարությունյանի հետ**
* «Հայկական հարսանեկան երգեր», 2010
* «Հորովել-Հայ ավանդական աշխատանքային երգեր», 2007

## Ծանոթագրություններ

Կատեգորիա:ՀՊՄՀ շրջանավարտներ
Կատեգորիա:Հայ երաժիշտներ
Կատեգորիա:Հայ երգչուհիներ
Կատեգորիա:Հայաստանի վաստակավոր արտիստներ
Իվան Ատտալ

**Իվան Ատտալ** (, ), Իսրայելում ծնված ֆրանսիացի դերասան և ռեժիսոր։

## Կենսագրություն
Ծնվել է Թել Ավիվում, ֆրանս-ալժիրական հրեաների ընտանիքում։ Մանկությունը անցկացրել է արվարձան Փարիզում։ Կինոյում դեբյուտել է 1989 թվականից, Էրիկ Ռոշանի «Անողորմ աշխարհ» (Un monde sans pitié)  Իպպոլիտ Ժիրարդո ու Միրյա Պյորյեի մասնակցությամբ։ Առաջին դերը նրան բերել է առաջին հաջողությունը` Իվանը ստացավ Սեզար որպես ամենախոստումնալից սկսնակ։

Որպես ռեժիսոր դեբյուտել է 1997 թվականից «Ես ունեի կին» կարճամետրաժում։ Իսկ 2001 թվականին նկարահանել է մելոդրամա` «Իմ կինը` դերասանուհի է», որտեղ խաղում էր Շարլոտա Գենսբուրի հետ որպես զույգ, որի հետ ապրել է չգրանցված ամուսնությամբ 1991 թվականից և դաստիարակել է երեք երեխաներին։

Դերասանական կարիերան Ատտալան անցնում է օվկիանոսով և նա հայտնվում է Հոլիվուդի ժապավենում։ 2005 թվականին խաղացել է Սիդնի Պոլակի «Թարգմանչուհին» և  Սփիլբերգի «Մյունխեն» ֆիլմերում, իսկ 2007 թվականին Պիկ ժամ 3 կատակերգական ֆիլմի երրորդ մասում։

2012 թվականին էկրան է դուրս եկել Իվան Ատտալի ռեժիսորական ֆիլմը` «Չմտնել, մենք հաքնված չենք»։
ԱԾ

## Ֆիլմագրություն

### Դերասան

## Ռեժիսոր
* 1997 - Ես ունեի կին (I Got a Woman)
* 2001 - Իմ կինը` դերասանուհի է (Ma femme est une actrice)
* 2004 - Նրանք ամուսնացան, նրանք ունեին շատ երեխաներ (Ils se marièrent et eurent beaucoup d’enfants)
* 2009 - Նյու-Յորք, ես քեզ սիրում եմ (New York, I Love You)
* 2012 - Չմտնել, մենք հաքնված չենք (Do Not Disturb)

## Սկավառակագրություն
Թոմ Քրուզ։
* 1999 - Լայն փակված աչքերով
* 2000 - Առաքելությունն անիրագործելի է 2
* 2001 - Վանիլային երկինք
* 2002 - Հատուկ կարծիք
Ջեյմս Մաքէվոյ։
* 2006 - Պենելոպե

## Ծանոթագրություններ

## Արտաքին հղումներ
* Yvan Attal bio : biographie de Yvan Attal - Gala
* Իվան Ատտալ (Yvan Attal) - Կենսագրությունը և հետաքրքիր փաստերը 
* Movie Habit: Interview with Charlotte Gainsbourg and Yvan Attal 

Կատեգորիա:Ֆրանսիացի դերասաններ
Կատեգորիա:Ֆրանսիացի ռեժիսորներ
Կատեգորիա:«Սեզար» մրցանակի դափնեկիրներ
Կատեգորիա:Ֆրանսիացի սցենարիստներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոռեժիսորներ
Կատեգորիա:Իսրայելցի կինոռեժիսորներ
Շողակն (համույթ)

**Շողակն ժողովրդական համույթ**, հայկական երաժշտական համույթ։ Հանդես է գալիս աշուղական ու ժողովրդական կատարումներով, ներկայացնում է ժողովրդական երգը և նվագարանները՝ դուդուկ, զուռնա, դհոլ, քանոն, քամանչա, շվի, բլուլ, ուդ և դափ։ Համույթի հիմնադիրն է Հայաստանի վաստակավոր արտիստ Հասմիկ Հարությունյանը։

## Պատմություն
Համույթը հիմնադրվել է Երևանում, 1995 թվականին։ Անսամբլի առաքելությունն է ժողովրդական արվեստում կոմիտասյան ավանդույթները պահպանելն ու դրանք սերունդներին փոխանցելը։

Համույթը մենահամերգներով հանդես է եկել ԱՊՀ երկրներում, Եվրոպայում, Շվեյցարիայում, Պորտուգալիայում, Լեհաստանում, Մերձավոր Արևելքում, ԱՄՆ-ում։ «Շողակն» անսամբլի երաժշտությունը հնչում է Ատոմ Էգոյանի «Արարատ» ֆիլմում։

## Անդամներ
* Հասմիկ Հարությունյան, երգչուհի
* Գրիգոր Թաքուշյան, դուդուկ
* Ալեքսան Հարությունյան, երգիչ
* Վարդան Բաղդասարյան, քամանչա
* Գևորգ Դաբաղյան, դուդուկ, զուռնա
* Կարինե Հովհաննիսյան, քանոն
* Կամո Խաչատուրյան, դհոլ
* Լևոն Թևանյան, շվի, բլուլ, պկու և պարկապզուկ

## Ձայնասկավառակներ
* Հայկական երաժշտություն, 1995
* «Հայկական անթոլոգիա», 2002 
* «Գորանի. Հայկական ժողովրդական պարեր», 2002 
* «Հայկական ավանդական պարեր», 2004 
* «Հայկական օրորոցայիններ», 2004 թվական («Նյու Յորք Թայմս» պարբերականի կողմից ճանաչվել է «Համաշխարհային երաժշտության լավագույն ձայնասկավառակ», 2004 թվական)
* «Երաժշտություն Հայաստանից», 2008

## Ծանոթագրություններ

## Արտաքին հղումներ
* Traditional Crossroads
* Road to Armenia 

Կատեգորիա:Հայաստանի նվագախմբեր
Կատեգորիա:Հայկական երաժշտական խմբեր
Ռիշատ

[thumb|250px| Ռիշատի կառուցվածքը արբանյակային լուսանկարը։ Լուսանկարը հիմնաված է ջերմային արտաճառագայթման վրաև արված է ռադիոմետրով [ASTER 2000 թվականի հոկտեմբերի 7֊ին]]
thumb|250px|Տեղագրական վերակառուցում (մասշտաբ 6:1 ըստ ուղղահայաց առանցքի) արբանյակային լուսանկար։ Գույների նշանակությունը․ հիմնածայր՝ շականակագույն, ավազ՝ դեղին, սպիտակ, բուսականություն՝ կանաչ, նստվածքներ՝ երկնագույն
**Ռիշատ** (*Գուել֊Էր֊Ռիշատ*, հայտնի է նաև որպես **[[Սահարա անապատ|Սահարայի]] աչք**), երկրաբանական ձևավորում տեղակայված Սահարա անապատի մավրիտանիական մասում, Ուդան բնակավայրի մոտ, Տաուդենիի սինեկլիզի մեջ։
 
Կառուցվածքի տրամագիծը 50 կիլոմետր է։ Ռիշատի կառուցվածքի մեջ գտնվել է դոլերիտի ինտրուզիա։ Արբանյակից արված լուսանկարի մեջ կանաչ գույնին համապատասխանում է աղքատիկ բուսականությունը, որ գոյացել է գոյացության կենտրոնից ավելի հարավ արևելք։ Բավականին երկար ժամանակ Ռիշատի կառուցվածքը ծառայել է որպես կողմնորոշիչ տիեզերագնացների համար, քանի որ հանդիսանում էր լավ տեսանելի օբիեկտ ոչինչով աչքի չնկնող անապատի ընդարձակ տարածքում։ Հատազետվել է մասնավորապես Վալենտին Լեբեդևի կողմից «Սալյուտ֊7» օդանավից, 1982 թվականի հոկտեմբերի 24֊ին, նա Ռիշատը համեմատեց մանկական բազմագույն օղակներով բուրգի հետ։

## Ծագում
Համարվում է, որ Ռիշատը առաջացել է հին պրոտերոզոյան և օրդովիկի ժամանակաշրջանների միջև (ամենահին օղակը ձևավորվել է 500—600 մլն տարի առաջ)։ Ավելի վաղ ենթադրվում էր, որ շրջանաձև կառուցվածքը համարվում է բախման խառնարան, սակայն այս գիտաենթադրությունը չի համապատասխանում հատակի հարթ մակերեսին և հարվածային ազդեցության հետքերով լեռնային տեսակների բացարձակ բացակայությունը։ Այն, որ կառուցվածքի ձևավորումը առաջացել է հրաբխային ժայթքման հետևանքով նույնպես քիչ է հավանական,  քանի որ բացակայում է  ժայթքումից առաջացած խառնարանը և հրաբխային լեռնատեսակները։

Ժամանակակից գիտնականները ենթադրում են, որ Ռիշատի նստվածքային ապարների կառուցվածքը  համարվում է էրոզիայի գործունեության արդյունք երկրակեղևի բարձրացված հատվածներում։

## Ծանոթագրություններ

## Արտաքին հղումներ
* 
* Google Sightseeing
*Anonymous (nd) Richat Structure, Mauritania NASA Earth Observatory 
*Anonymous (nd) Earth’s Bulls-Eye, the Eye of Africa, Landmark for Astronauts. Love These Pics
*Nemiroff, R., and J. Bonnell (2002) Earth's Richat Structure, Astronomy Picture of the Day, October 28, 2002. Astronomy Picture of the Day, Michigan Technological University, Houghton, Michigan.
*Découverte - L'énigme de Richat (French), A video documentary from Radio Canada.

Կատեգորիա:Կառուցվածքային երկրաբանություն
Կատեգորիա:Մավրիտանիայի աշխարհագրություն
Անձի խանգարում

**Անձի խանգարում** (երբեմն համարվում է **«սոցիոպաթիա»** եզրի հոմանիշը), անհատի խանգարումների պաթոլոգիա, հոգեկան գործառույթի անհամապատասխունության դրսևորվելով վարքային անհամապատասխանությամբ և տարաձայնությամբ։

Անձի խանգարում տերմինի նույնանուններ են պսիխոպաթիա, բնավորության անոմալիաններ, պաթուլոգիական անձնավորություններ, պսիխոպատ կոնստիտութիաներ։ Պսիխոպատները բնորոշվում են հուզական անկայունությամբ, նորմալ և նույնիսկ տաղանդի հասնող ինտելեկտով, նրանց մտածողությունը դառնում է միակողմանի և կողմնակալ։ Հիվանդության առաջացմանը նպաստում են նյարդային ի ծնե կենսաբանական թերիությունները և ֆենոտիպային փոփոխութունները։

Հիվանդությունը ի հայտ է գալիս հիմնականում սեռական հասունացման շրջանում, մանկական տարիքում։ Նրա ախտանիշները կարող է մեղմանալ նույնիսկ կորել, նաև կարող է պատահել հակառակը՝ ախտանիշների սրումով։

## Դասակարգում

տարբերում են անձի խանգարման հետևյալ ձևերը՝
* աստենիկ
* տագնապային(պսիխոաստենիկ)
* գռգռվող(էպիլեպտոիդ)
* հիպերթիմիկ
* հիպոթիմիկ
* հիսթերիկ
* անկայուն
* պարանոյալ

## Պատճառագիտություն

Հիվանդությունը լինում է բնածին և ձեռքբերովի։

Բնածին պսիխոպաթիայի առաջացմանը կարող են նպաստել սաղմնային կյանքում վնասակար նյութերի ազդեցությունը, ժառանգականությունը, էմբրիոպաթյաները, ինտրանատալ վնասվածքները, վաղ պերինատալ ախտահարումները, ինֆեկցիաներն ու թունավորումները։ Ձեռքբերովի պսիխոպաթիաներին նպաստում են ներխմբային և ներընտանեկան դրվածքները և դաստիարակությունը։ Տանջանքները նվաստացումները երեխաների մոտ ի հայտ են բերում անձի զարգացման արգելակում, իսկ քմահաճությունների կատարումը, արարքների ոչ քննադատական մոտեցումները, գերակայական մտքերի ներշնչումը սեփական անձի նկատմամբ բերում են եսասասիրության, եսամոլության զարգացմանը։

## Ախտորոշում

Անձի խանգարման պաթոլագիկ զարգացումն ախտորոշվում է նախ հավաստի տարբեր աղբյուրների վկայությունները, ապա հիվանդի տված անամնեզը, էլեկտրոէնցեֆալոգրաֆիայի, փորձարարական նյարդաբանական հետազոտությունները։

## Ծանոթագրություններ

## Արտաքին հղումներ
* Handbook of Psychopathy (2007) 
* The Mask of Sanity, 5th Edition

Կատեգորիա:Անձնային խանգարումներ
Կատեգորիա:Իրավաբանական հոգեբանություն
Կատեգորիա:Քրեաբանություն
Կատեգորիա:Անձի խանգարում
Կատեգորիա:Հոգեբանություն
Կատեգորիա:Հանցագործություն
Կատեգորիա:Հոգեկան հիվանդություններ
Cup of China 2015

**«Cup of China 2015»**, 2015-2016 թվականներին կայացած գեղասահքի առաջնություն (Գրան պրի)։ Անցկացվել է Չինաստանի մայրաքաղաք Պեկինում, 2015 թվականի նոյեմբերի 8-ին։ Առաջնության կազմակերպիչները եղել են Չինաստանի գեղասահքի ասոցացիայի անդամները։

Առաջնությունը կայացել է մի քանի կատեգորիաներով՝ տղամարդկանց, կանանց, զույգերով և պար սառույցի վրա։

## Արդյունքներ
### Տղամարդկանց

### Կանանց

### Զույգեր

### Պառ սառույցի վրա

## Ծանոթագրություններ

## Արտաքին հղումներ
* ISU GP Cup of China 2014 
* Արդյունքներ

Կատեգորիա:Cup of China ըստ տարվա
Կոլարոսի ակադեմիա

250px|մինի|Ակադեմիայի դասարաններից մեկում, 1908
**Կոլարոսի ակադեմիա** (), գեղարվեստի մասնավոր դպրոց, որը հիմնվել է 1870 թվականին իտալացի քանդակագործ Ֆիլիպո Կոլարոսիի կողմից և գտնվում է Փարիզում։

## Պատմություն
Կոլարոսի ակադեմիան ներկայացնում է այլընտրանքային գեղարվեստական արվեստը, որը երիստասարդ ստեղծագործողների կողմից չափազանց պահպանողական է։ Ինչպես Ժյուլիանի ակադեմիան, այնպես էլ Կոլարոսի ակադեմիան կանանց նույնպես ընդունում էր և թույլ էր տալիս նրանց նկարել էսքիզներ՝ օգտագործելով մերկ տղամարդկանց կերպարները։ Բացի գեղանկարչությունից ակադեմիայում դասավանդում էին նաև քանդակագործություն։ Դասավանդման բարձր որակը գրավում էր շատ աշակերտների նաև Ֆրանսիայից դուրս, այդ թվում և Ամերիկայից։ 1910 թվականին Կոլարոսի ակադեմիան առաջին անգամ ընդունում է կին մանկավարժ (Նոր Զելանդիայի նկարչուհի Ֆրենսիս Հոդկինսը)։ Կոլարոսի ակադեմիան փակվեց 1930 թվականին։ Մինչ ակադեմիայի փակումը տիկին Կոլարոսին այրում է ակադեմիայի ամբողջ արխիվը՝ ի պատասխան ամուսնու դավաճանության։

## Հայտնի ուսանողներ
* Էրիկ Ադամսոն                             
* Էրմենեհիլդո Անգլադա Կամարասա
* Միքայել Արուտչյան
* Նիկոլայ Ասթրուպ
* Ելենա Ահվլեդանի 
*Սեմուել Բյորչ
* Ֆրանտիշեկ Բիլեկ
* Սեսիլյա Բո
* Էմանուել Բով
* Զդենկա Բրաուներովա
* Ռոմեյն Բրուքս
* Նիկոլայ Բոգդանով-Բելսկի
* Լյուսի Բեկոն
* Ալոիզ Վախ
* Մաքս Վեբեր
* Էմիլ Վիզել
* Հայնց Վիտե
* Ստանիսլավ Վիսպյանսկի
* Կամիլա Կլոդել
* Մարիոն Գրիվունդ 
* Էլեն Գրիս-Դանիկան
* Մարսել Գրոմեր
* Գլեբ Դերյուժինսկի
* Մաքսիմիլիան Վոլոշին
* Իդա Հերհարդի
*Եվգենի Սավելևիչ Զակ
* Էմիլի Կար
* Կամիլա Կլոդել
* Ուոլտ Կուն
* Լաուրա Լայել
* Եվգենի Լանսերե
* Սոֆյա Լասկարիդու
* Բորիս Շալյապին
* Վիկտոր Ֆյորստեր
* Ժաննա Էբյութերն
* Ջուբրան Խալիլ Ջուբրան
* Թեոֆիլ Ալեքսանդր Ստեյնլեն
* Կոնստանտին Սոմով
* Վլադիսլավ Սլեվինսկի

## Ծանոթագրություններ

## Գրականություն
* Emmanuel Bénézit (Hrsg.): *Dictionnaire critique et documentaire des peintres, sculpteurs, dessinateurs et graveurs de tous les temps et de tous les pays*. Neuaufl. Grund, Paris 1999ff.

Կատեգորիա:Ֆրանսիայի դպրոցներ
Ալալկոմենես

**Ալալկոմենես** (**Ալալկոմենե**, հին հունարենով՝ Ἀλαλκομένης, «պահապան», «թշնամիներին ոչնչացնող»), հունական դիցաբանության մեջ Ալալկոմենեսը առաջին մարդն է։ Ասում են, նա ծնվել է Բեոտիայում, որպես Գեա-մոլորակ և մեծացել մինչև այն ժամանակ, երբ հայտնվել է Լուսինը։ Նա Զևսին խորհուրդներ էր տալիս, երբ նա վիճում էր Հերայի հետ, խնամում ու դաստիարակում էր Աթենասին, երբ նա դեռ փոքրիկ աղջիկ էր։ Նրա անունով են կոչել Ալալկոմենես ավանը, որի կողքին էր գտնվում Տրիտոն գետակը։ Անտիկ շրջանում ասում էին, որ Աթենասն այդտեղ է ծնվել, և հենց այդեղ էր գտնվում նրա տաճարը։

Ոմանք Ալալկոմենեսին նույնացնում են Կիֆերոնի հետ։ Ըստ այլ տարբերակների մարդկանց ստեղծել է Պրոմեթևսը, կամ էլ մարդիկ առաջացել են Վիշապի (գերբնական էակ) ատամներից։

## Ծանոթագրություններ

Կատեգորիա:Հին հունական դիցաբանություն
Լյուբոմիր Ֆեյսա

**Լյուբոմիր Ֆեյսա** (, ), սերբ ֆուտբոլիստ, կիսապաշտպան։ Հանդես է գալիս պորտուգալական «Բենֆիկա» ֆուտբոլային ակումբի և Սերբիայի ազգային հավաքականի կազմում։

Ֆեյսան երեք տարբեր ակումբների կազմում դարձել երեք երկրների առաջնության չեմպիոն։

## Ակումբային կարիերա
### «Պարտիզան»
2008 թվականի հուլիսի 1-ին Ֆեյսան պայմանագիր է կնքել սերբիական «*Պարտիզան*»-ի հետ։ Նա թիմի կազմում ստացել է 5 համարի մարզաշապիկը։

### «Օլիմպիակոս»
2011 թվականի հունիսի 21-ին Ֆեյսան տեղափոխվել է հունական «Օլիմպիակոս»։ Տրնսֆերն արժեցել է 3 միլիոն եվրո։ Նա թիմի հետ կնքել է պայմանագիր 3+1 բանաձևով։

Թիմի կազմում իր դեբյուտը Ֆեյսան նշել է «Ֆենեբահչե»-ի դեմ ընկերական խաղում։ Իսկ իր առաջին գոլը Լյուբոմիր Ֆեյսան խփել է «Ինտեր»-ի դեմ խաղում։

Ֆեյսան 2011/12 մրցաշրջանում եղել է հունական ակումբի առանցքային ֆուտբոլիստներից մեկը, և մասնակցել է գրեթե բոլոր հանդիպումներին։

### «Բենֆիկա»
2013 թվականի օգոստոսի 23-ին Լյուբոմիր Ֆեյսան տեղափոխվել է պորտուգալական «Բենֆիկա»։ Տրանսֆերն արժեցել է 4.5 միլիոն եվրո, և նա թիմի հետ կնքել է 5-ամյա պայմանագիր։

Պորտուգալական թիմի կազմում Ֆեյսան իր դեբյուտը նշել է 2013 թվականի սեպտեմբերի 19-ին՝ «Անդերլեխտ»-ի դեմ խաղում։

2015 թվականի մարտի 12-ին Լյուբոմիր Ֆեյսան տեղափոխվել է «*Բենֆիկա B*»: 2015 թվականի ապրիլի 11-ին Ֆեյսան վերադարձել է թիմի հիմնական կազմ, և իր վերադարձը նշել է «*Ակադեմիկա*»-ի դեմ խաղում։

## Միջազգային կարիերա
Սերբիայի ազգային հավաքականի կազմում Ֆեյսան իր նորամուտը նշել է 2007 թվականի նոյեմբերի 24-ին՝ Ղազախստանի հավաքականի դեմ խաղում։

Օլիմպիական հավաքականի կազմում Ֆեյսան մասնակցել է Պեկինի օլիմպիական խաղերին։

## Վիճակագրություն
### Ակումբային

### Միջազգային

## Ձեռքբերումներ
* Հունաստանի չեմպիոն - 2011/12, 2012/13
* Հունաստանի գավաթակիր - 2011/12, 2012/13
* Պորտուգալիայի չեմպիոն - 2013/14, 2014/15, 2015/16
* Պորտուգալիայի գավաթակիր - 2013/14

## Ծանոթագրություններ

## Արտաքին հղումներ
* Էջը reprezentacija.rs կայքում
* Էջը «Պարտիզան»-ի պաշտոնական կայքում 
* 
 

Կատեգորիա:1988 ծնունդներ
Կատեգորիա:Բենֆիկայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օգոստոսի 14 ծնունդներ
Կատեգորիա:Օլիմպիակոս Պիրեյոսի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Քեռի Պապիկ

**Քեռի Պապիկ** (), անմիտ մուլտսերիալ՝ կատակերգության ժանրում, որը պատմում է կախարդական կերպարի՝ Քեռի Պապիկի մասին, ով աշխարհի բոլոր երեխանների պապիկն է,  ինչպես նաև իր ընկերների՝ թռչուն Սթիվի, Բարսետայի, պարոն Գուսի և հսկա թռչող վագրի մասին։

## Սյուժե
Մուլտսերիալի գլխավոր հերոսը՝ Քեռի Պապիկն է, ով շրջում է ամբողջ աշխարհով մեկ իր կախարդական բեռնասայլով, օգնելով բոլոր մանուկներին ու պատանիներին։ Քեռի Պապիկն ունի ընկերներ՝ սև արևային ակնոցով պիցցայի կտոր, խոսող գոտկային պայուսակ, ալարկոտ դինոզավր և հսկա թռչող վագր, որը պատրաստված է իրական լուսանկարներից։ Յուրաքանչյուր եթերաշրջանի կեսին հայտնվում են Քեռի Պապիկի կերպարանքով չար կերպարներ։

## Կերպարներ
### Գլխավոր հերոսներ
* **Քեռի Պապիկ** ՝ մուլտֆիլմի տիտղոսային կերպար, աշխարհի բոլոր երեխաների պապիկն է, ով օգնում է իր բարեկամներին և թոռներին։ Ունակ է անվերջ բազմապատկվելուն։ Միշտ ասում է «Բարի առավոտ»։
* **Պիցցա Սթիվ**՝ պիցցայի մարդակերպ կտոր, տառապում է նարգիզի հիվանդությամբ։ Կրում է սև արևային ակնոց, որը երբեք չի հանում։
* **Բարսետ**՝ խոսող կարմիր գոտկային պայուսակ, մուլտֆիլմի ինքնուրույն կերպար։ Բարսետի մեջ միշտ գտնվում է ինչ-որ օգտակար բան՝ ծանր իրավիճակից դուրս գալու համար։
* **Պարոն Գուս**՝ մարդակերպ ալարկոտ դինոզավր։ 
* **Հսկա ալարկոտ վագր**՝ իրական վագր։ Կարողանում է թռչել, թողնելով իր հետևից ծիածան։

## Ծանոթագրություններ

Կատեգորիա:Սփին-օֆֆ հեռուստասերիալներ
Կատեգորիա:Անգլերեն հեռուստասերիալներ
Օգանեսոն

**Օգանեսոն** (, Og), Քիմիական տարրերի պարբերական համակարգի 118-րդ քիմիական տարր։ Նախկինում հայտնի է եղել ժամանակավոր անվանումներով՝ ունունօկտիում (, Uuo) կամ էկա-ռադոն, Մենդելեևի պարբերական աղյուսակի համակարգի յոթերորդ պարբերության 18-րդ խմբի քիմիական տարր (հնացած դասակարգմամբ՝ 8-րդ խմբի գլխավոր ենթախմբի), ատոմային համարը՝ 118։ Ամենակայունը (միակ հայտնին մինչև 2016 թվականը) 2940 գր նուկլիդն է, որի քայքայումը կազմում է 1 մվրկ, իսկ ատոմային զանգվածը հավասար է 294,214(5) զ.ա.մ.։

Արհեստականորեն սինթեզված ռադիոակտիվ տարրը բնության մեջ չի հանդիպում։ Օգանեսոնի միջուկի սինթեզը առաջին անգամ կատարվել է 2002 և 2005 թվականներին Միջուկային հետազոտությունների միացյալ ինստիտուտում (Դուբնայում)։ Լիվերմորսկի ազգային լաբորատորիայի համագործակցությամբ։ Այդ փորձերի արդյունքները հրատարակվել են 2006 թվականին: 2016 թվականի նոյեմբերի 28-ին ժամանակավոր համակարգային անվանումը «ունունոկտիում»-ը և ժամանակավոր նշանակումը՝ Uuo տարրի բացահայտման հաստատումից հետո փոխվեց հիմնական անունով՝ Օգանեսոն և նշանակումը՝ Og (ակադեմիկոս Յուրի Ցոլակի Հովհաննիսյանի պատվին), առաջարկված հայտնագործողների և հաստատված IUPAC-ի կողմից։

Տարրը իներտ գազ է, սակայն դրա ֆիզիկական, հնարավոր է նաև քիմիական հատկությունները, այդ խմբին պատկանող այլ տարրերից խիստ տարբերվում են։ Թեորապես նա պետք է լինի իներտ գազ քանի որ նա պատկանում է 18 խմբին։ Օգանեսոնը եզրափակում է Մենդելեևի աղյուսակի յոթերորդ պարբերությունը, չնայած որ դրա հայտնագործման պահին դեռ լրացված չէր աղյուսակի 117-րդ վանդակը (թենեսսինը)։

## Ստեղծում
մինի
Օգանեսոնը ստացվել է հետևյալ միջուկային ռեակցիայի արդյունքում.

^{249}_{98}Cf + ^{48}_{20}Ca -> ^{294}_{118}Og + 3 ^1_0n

## Տես նաև
* Պարբերական աղյուսակ
* Իներտ գազեր

## Ծանոթագրություններ

## Արտաքին հղումներ
* А. Левин На пути к острову стабильности
* Ученые из России и США получили два атома унуноктия
* Օգանեսոնի ստեղծման պատմությունը

Կատեգորիա:Ազնիվ գազեր
Կատեգորիա:Ռադիոակտիվ տարրեր
Ձիավարուհին (Բրյուլովի նկար)

**«Ձիավարուհին»**, Կառլ Բրյուլովի 1832 թվականի նկարը։
## Ստեղծման պատմություն
Կտավը ստեղծվել է 1832 թվականին, կոմսուհի Յուլիա Պավլովնա Սամոյլովայի խնդրանքով։ Կտավում, որտեղ պատկերված է շան վզկապը նկարիչը գրել է «Սամոլյովա» ազգանունը։ 1832թ․-ին կտավը ցուցադրվել է Միլանի «Բրերա» պատկերասրահում։ Դեռևս այն ժամանակ  արձագանքները շատ մեծ եղան, որոնք համախմբեց և թարգմանեց Բրյուլովի հավատարիմ աշակերտներից մեկը՝ Միխայիլ Ժելեզնովը։ Կտավը  կոմսուհու հավաքածուից էր, ում մահից առաջ՝ 1872 թվականին, վաճառքի հանվեց։ 
1896 թվականին «Ձիավարուհին» երևան եկավ Տրետյակովյան պատկերասրահում։ Սկզբում ենթադրվում էր, որ նկարում պատկերված է հենց կոմսուհին, բայց արվեստագետները ապացուցեցին, որ դա այդպես չէ, համեմատելով կտավը  Բրյուլովի ավելի վաղ շրջանի ստեղծագործությունների հետ։ Կտավի վրա պատկերված են կոմսուհի Սամոյլովայի երկու դաստիարակները՝ Ջովաննինա և Ամացիլիա Պաչինիները։ Ամացիլիա Պաչինին եղել է իտալացի կոմպոզիտոր Ջովաննի Պաչինիի աղջիկը, որը Յու․Սամոյլովայի ընկերն էր։ Ջովանինայի մասին քիչ են տեղեկությունները։ Կան վարկածներ, որ նրա իրական անունը Ջովաննինե Կարմինե Բերտոլյոտտի է, և նա համարվում է Կլեմենտին Պերրիի դուստրը։ Կոմսուհու երկրորդ ամուսնու քույրը։ Նկարիչը իր աշխատանքը անվանել է «Ջովաննին ձիու վրա»։

Իտալիայում կա այս նկարի փորագրված տարբերակը, որը համարվում է հայտնի երգչուհի Մալիբրանի դիմանկարը, որը Պոլինա Վիարդոյի քույրն էր։

## Սյուժե
Նկարում պատկերված է զբոսանքի տեսարանը։ Կոմսուհու դաստիարակը ձիավարելով մոտենում է տանը, որը պատկանում է խորթ մորը։ «Ձիավարուհին» կտավը դինամիկ ստեղծագործություն է, որտեղ ձիավարուհին ոգևորված է իր ձիավարությամբ, ձին՝ կանգնած ետին ոտքերի վրա, խրխնջում է, շունը հաչում է՝ պտտվելով ձիու ոտքերի տակ, իսկ վարդագույն զգեստով և կանաչ կոշիկներով փոքրիկ Ամացիլիան վազում է  դիմավորելու ընկերուհուն՝ միաժամանակ հիացած նայելով նրան։

## Ծանոթագրություններ

Կատեգորիա:Կառլ Բրյուլովի նկարներ
Կատեգորիա:1832 նկարներ
Կատեգորիա:Տրետյակովյան պատկերասրահի նկարներ
Ուրախ թիվ

**Ուրախ թիվը** որոշվում է հետևյալ կերպ. վերցվում է ցանկացած դրական ամբողջ թիվ, հաշվվում է նրա առանձին թվանշանների քառակուսիների գումարը, գործընթացը կրկնվում է այնքան, մինչև թվանշանների քառակուսիների գումարը հավասարվում է 1-ի կամ այն անվերջ կրկնվում է և չի հավասարվում 1-ի։ Այն թվերը, որոնց համար գործընթացը ավարտվում է 1-ի հավասարվելով, կոչվում են ուրախ թվեր, իսկ նրանց, որոնք անվերջ շարունակվում են, կոչվում են ոչ ուրախ կամ տխուր թվեր։

## Օրինակ
Եթե ուրախ թիվը ձևակերպենք ավելի մաթեմատիկորեն, ապա այն n=n_0 թիվը, որի համար n_1, n_2, ... հաջորդականության մեջ (որտեղ n_{i+1}-ը n_i-ի թվանշանների քառակուսիների գումարն է) կա այնպիսի n_i  անդամ, որը հավասար է 1-ի, կոչվում է ուրախ թիվ։

Եթե թիվն ուրախ է, ապա հավասարման բոլոր անդամներն ուրախ են։ Իսկ եթե թիվը տխուր է, ապա հավասարման բոլոր թվերը տխուր են։

Օրինակ՝ 19 թիվը որախ է, քանի որ նրա համար կարող ենք գրել հետևյալ հավասարումները.
:12 + 92 = 82
:82 + 22 = 68
:62 + 82 = 100
:12 + 02 + 02 = 1.

Մինչև 1000-ը գոյություն ունեն 143 ուրախ թվեր։ Դրանք են՝
:1, 7, 10, 13, 19, 23, 28, 31, 32, 44, 49, 68, 70, 79, 82, 86, 91, 94, 97, 100, 103, 109, 129, 130, 133, 139, 167, 176, 188, 190, 192, 193, 203, 208, 219, 226, 230, 236, 239, 262, 263, 280, 291, 293, 301, 302, 310, 313, 319, 320, 326, 329, 331, 338, 356, 362, 365, 367, 368, 376, 379, 383, 386, 391, 392, 397, 404, 409, 440, 446, 464, 469, 478, 487, 490, 496, 536, 556, 563, 565, 566, 608, 617, 622, 623, 632, 635, 637, 638, 644, 649, 653, 655, 656, 665, 671, 673, 680, 683, 694, 700, 709, 716, 736, 739, 748, 761, 763, 784, 790, 793, 802, 806, 818, 820, 833, 836, 847, 860, 863, 874, 881, 888, 899, 901, 904, 907, 910, 912, 913, 921, 923, 931, 932, 937, 940, 946, 964, 970, 973, 989, 998, 1000:

Թվի ուրախ լինելը չի փոփոխվում, երբ տեղափոխում ենք թվի թվանշանները կամ երբ թվին 0-ներ ենք ավելացնում։

Մինչև 1000-ը հիմնական որախ թվերը հետևյալն են (մնացածը հիմնական թվերի թվանշաների տեղափոխություններից առաջացած թվերն են).
:1, 7, 13, 19, 23, 28, 44, 49, 68, 79, 129, 133, 139, 167, 188, 226, 236, 239, 338, 356, 367, 368, 379, 446, 469, 478, 556, 566, 888, 899

## Ծրագրավորման օրինակ
Պարզելու համար՝ արդյոք թիվն ուրախ է, թե ոչ, կարելի է օգտագործել ծրագրավորման տարբեր համակարգեր։

Օրինակ՝ Python ծրագրավորման լեզվում այն հետևյալ տեսքն ունի․

```python
def pdi_function(number, base: int = 10):
    """Perfect digital invariant function."""
    total = 0
    while number > 0:
        total += pow(number % base, 2)
        number = number // base
    return total

def is_happy(number: int) -> bool:
    """Determine if the specified number is a happy number."""
    seen_numbers = set()
    while number > 1 and number not in seen_numbers:
        seen_numbers.add(number)
        number = pdi_function(number)
    return number == 1
```


## Տես նաև
* Հարշադի թվեր

## Ծանոթագրություններ

## Արտաքին հղումներ
* Schneider, Walter: Ուրախ թվեր
* «Թվամոլ»-ում (Numberphile) 

Կատեգորիա:Թվեր
Կատեգորիա:Մաթեմատիկական գլուխկոտրուկներ
Վոլեյս հուշարձան

**Հուշարձան** (), 67 մետր բարձրությամբ քառակողմ աշտարակ։ Տեղադրվել է 1869 թվականին Շոտլանդիայի Ստըրլինգ քաղաքին կից բլրի վրա, Շոտլանդիայի ազգային հերոս Վիլիամ Վոլեյսի պատվին։

Հուշարձանը կառուցվել է գոթական ոճով, Էբբի Քրեյգ բլրի վրա, Դանբլիի ճանապարհին, քաղաքից 1, 5 կմ հեռավորության վրա։ Ըստ լեգենդի, հենց այս բլրից է Ստըրլինգի կամրջի ճակատամարտից առաջ Վոլեյսը հետևել անգլիական բանակին, նախքան շոտլանդական զորքերին հարձակման հրաման տալը։

## Վոլեյսի արձան
Հուշարձանի անկյունում կանգնած է Վոլեյսի վիկտորյան արձանի բնօրինակը։ Քանդակագործն է շոտլանդացի Դավիթ Վոթսոն Սթիվենսոնը։

## Քաջարի սիրտ արձան
**Թոմ եկեղեցու արձան «Ազատություն»
**
1996 թ.-ին Թոմ եկեղեցում կանգնեցվեց Վոլեյսի արձանը, որը կոչվում է «Ազատություն»։ Արձանի գաղափարը ծնվել էր «Քաջարի սիրտ» ֆիլմի դիտումից հետո., որտեղ դերասան Մել Գիբսոնը մարմնավորում էր Վիլիամ Վոլեյսին։ Եկեղեցին վարձականել է արձանը Սթըլինգի խորհրդից, որը 1997 թվականին տեղադրված է եղել բլուր այցելողների ավտոկանգառում The statue was deeply unpopular, being described as "among the most loathed pieces of public art in Scotland": Բազմաթիվ անգամ արձանը վանդալիզմի է ենթարկվել։ 2008 թվականին նախատեսվել է հեռացնել արձանը, սակայն վերադարձվել է եկեղեցուն, հետո անհաջող փորձ է արվել վաճառել այն աճուրդով։

## Ծանոթագրություններ

Կատեգորիա:1869 հիմնադրումներ Շոտլանդիայում
Կատեգորիա:Մեծ Բրիտանիայի հուշարձաններ
Կատեգորիա:Շոտլանդիայի տեսարժան վայրեր
Վինիլ (հեռուստասերիալ)

«**Վինիլ**» (), HBO կաբելային ցանցի ամերիկյան հեռուստասերիալ։ Նկարահանվել է երաժիշտ Միք Ջագերի, կինոռեժիսոր Մարտին Սկորսեզեի ու սցենարիստներ Ռիչ Կոենի և Թերենս Ուինթերի ղեկավարությամբ։ Ժանրը՝ երաժշտական դրամա։ Հեռուստասերիալի գործողությունները կատարվում են 20-րդ դարի 70-ական թվականներին և պատմում են ձայնագրման ստոիդիայի ղեկավար Ռիչի Ֆինեստրայի մասին (խաղում է Բովի Կանավալեն)։

2016 թվականի փետրվարի 19-ին՝ հեռուստասերիալի առաջին էպիզոդի պրեմիերայից կարճ ժամանակ անց,  պաշտոնապես հայտարարվել էր, որ նկարահանվելու է նաև երկրորդ սեզոնը։ Սակայն ավելու ուշ HBO-ն վերանայում է որոշումն ու 2016 թվականի հունիսի 22-ին հայտարարում սերիալի փակման մասին։

## Ծանոթագրություններ

## Արտաքին հղումներ
* Պաշտոնական կայքէջ

Կատեգորիա:2016 հեռուստասերիալներ
Կատեգորիա:HBO-ի բնօրինակ ծրագրեր
Կատեգորիա:Անգլերեն հեռուստասերիալներ
Կատեգորիա:Մարտին Սկորսեզեի ֆիլմեր
Նեա Էպիդավրոս

**Նեա Էպիդավրոս** (), գյուղ Հունաստանի հարավ-արևելքում՝ Պելոպոնես թերակղզու վրա։ Վարչականորեն մտնում է Պելոպոնես պերիֆերիայի Արգոլիդա տարածաշրջանային միավորի կազմի մեջ։

## Աշխարհագրություն
Նեա Էպադիվրոս գյուղական բնակավայրը գտնվում է Բալկանյան թերակղզու վրա՝ Պելոպոնեսի արևելքում։ Տեղակայված է Արգոլիդա նոմոսի վարչական կենտրոն Նաֆպլիոնից 40 կմ դեպի արևելք։

Ծովի մակարդակից հարաբերական բարձրությունը կազմում է 50 մետր, հետևաբար՝ ռելիեֆը հիմնականում ցածրալեռնային է։

## Բնակչություն
Ըստ 2011 թվականի մարդահամարի տվյալների՝ Նեա Էպիդավրոսի բնակչությունը կազմում է 896 մարդ։ Հիմնական բնակիչները հույներն են, որոնք խոսում են հունարենով։

Բնակչությունը դավանում է հույն ուղղափառություն։ 1991 թվականից ի վեր բնակչությունը նվազման միտում ունի։

## Ծանոթագրություններ

Կատեգորիա:Հունաստանի գյուղեր
Ջերմադինամիկայի սկզբնական դրույթներ

**Ջերմադինամիկայի սկզբնական դրույթներ**, թերմոդինամիկայի հիմքում ընկած առաջին պոստուլատները։ Ինչպես թերմոդինամիկայի մյուս պոստուլատները, թերմոդինամիկայի սկզբնական պոստուլատները նույնպես փորձարարական փաստերի ընդհանրացում են։

* Թերմոդինամիկայի առաջին սկզբնական դրույթը․ ֆիզիկական սկզբունք, ըստ որի՝ անկախ մեկուսացված համակարգի սկզբնական վիճակից, նրանում ի վերջո թերմոդինամիկական հավասարակշռություն է հաստատվում։

Ընդ որում՝ թերմոդինամիկական հավասարակշռությունը տրանզիտիվ է, այսինքն՝ եթե A համակարգը թերմոդինամիկական հավասարակշռության մեջ է գտնվում B համակարգի հետ, իսկ վերջինս իր հերթին հավասարակշռության մեջ է C համակարգի հետ, ապա A-ն հավասարակշռության մեջ է C-ի հետ։

A, B և C կարելի է համարել ինչպես առանձին համակարգեր, այնպես էլ՝ մեկ հավասարակշիռ համակարգի մասեր։

* Թերմոդինամիկայի երկրորդ սկզբնական դրույթը․ յուրաքանչյուր հավասարակշիռ համակարգ բնութագրվում է ջերմաստիճանով՝ այդ համակարգի ներքին վիճակը նկարագրող ֆիզիկական մեծությամբ։ Ջերմային հավասարակշռության մեջ գտնվող երկու համակարգեր նույն ջերմաստիճանն ունեն։

Երկրորդ սկզբնական դրույթը կարելի է ձևակերպել այլ կերպ․ հավասարակշռության վիճակում համակարգի բոլոր ներքին թերմոդինամիկական պարամետրերը բնութագրվում են արտաքին պարամետրերով ու ջերմաստիճանով։

## Թերմոդինամիկայի զրորերոդ օրենք
Թերմոդինամիկայի զրոերորդ օրենք (զրոյական սկզբունք) են անվանում ջերմային հավասարակշռության տրանզիտիվության օրենքը։ Այս օրենքի անվանման հեղինակը 1931 թվականին օրենքը ձևակերպած Ռալֆ Ֆաուլերն է։

## Տես նաև

* Թերմոդինամիկայի զրոերորդ օրենք
* Թերմոդինամիկայի առաջին օրենք
* Թերմոդինամիկայի երկրորդ օրենք
* Թերմոդինամիկայի երրորդ օրենք

## Ծանոթագրություններ

## Գրականություն
* Базаров И. П. М.: Высшая школа, 1991, 376 с.
* Базаров И. П. Заблуждения и ошибки в термодинамике. Изд. 2-ое испр. М.: Едиториал УРСС, 2003. 120 с.
* Квасников И. А. Термодинамика и статистическая физика. Т.1: Теория равновесных систем: Термодинамика. Том.1. Изд. 2, испр. и доп. М.: УРСС, 2002. 240 с.
* Сивухин Д. В. Общий курс физики. — М.: Наука, 1975. — Т. II. Термодинамика и молекулярная физика. — 519 с.

Կատեգորիա:Ջերմադինամիկայի օրենքներ
Կատեգորիա:Ջերմադինամիկա
Բարության համաշխարհային օր

**Բարության համաշխարհային օրվա** միջազգային պահպանումը նոյեմբերի 13-ին է։ Այն ներկայացվել է 1998 թվականին, Համաշխարհային Բարության շարժման կոալիցիա ազգերի բարության ՀԿ-ների կողմից։ Այն նշվում է շատ երկրներում, այդ թվում՝ Կանադայում, Ճապոնիայում, Ավստրալիայում, Նիգերիայի և Արաբական Միացյալ Էմիրություններում։ 2009 թվականին, Սինգապուրը առաջին անգամ նշել է օրը։ Իտալիան և Հնդկաստանը նույնպես նշում են այդ օրը։ Մայքլ Լլոյդի խնդրանքով 2010 թվականին սպիտակ NSW ֆեդերացիայի ծնողների եւ քաղաքացիների ասոցիացիան նամակ է հղում նախարարի NSW վարչության կրթությանը որպեսզի համաշխարհային բարության օրը տեղադրվի NSW դպրոցի օրացույցում։ 2012 թվականին, Ավստրալիայի համաշխարհային բարության նախագահի խնդրանքով, բարության համաշխարհային օրը տեղ է գտել դաշնային դպրոցի օրացույցում, ապա կրթության նախարարը, Early Childhood և Youth The Hon Peter Garrett-ը աջակցություն է ցուցաբերել համաշխարհային բարության տոն օրվան։ Այդ տոնը նշվում է ավելի քան 9000 դպրոցներում։ Այժմ դպրոցները ողջ աշխարհում տոնում են համաշխարհային բարության օրը և աշխատանքը տեղական ՀԿ-ներում ինչպիսիք են, որ Be Kind People և Life Vest Inside In the USA ծրագրերը։ Միջոցառումները ներառում են ամուր գրկախառնումներ, բարուրյան քարտեր և գլոբալ Ֆլեշմոբ, որն համակարգվում է Orly Wahba ԱՄՆ-ից, տեղի է ունեցել 15 երկրներում և 33 քաղաքներում, պատկերների միջոցառման հետ Նյու Յորքի մեծ էկրաններին։ Համաշխարհային բարության օրը կարևորում է լավ գործեր, համայնքին տալով դրական ուժ և ոնդհանուր առմամբ ուսուցանում է բարություն որը կապում է մեզ։ Բարության քարտերը շարունակական գործունեություն ունեն, որը պետք է անցնի բարեւթյան ճանաչողական ակտ կամ խնդրի, որ բարության ակտ անվի։
Ըստ Gulf News-ի դա մի օր է, որը քաջալերում է անհատներին, անտեսելով սահմանները, ռասան և կրոնը։

## Տես նաև
* Կամավորների միջազգային օր

## Արտաքին հղումներ
* http://sg.news.yahoo.com/cna/20091113/tap-021-singapore-celebrates-world-kindn-231650b.html
* http://gulfnews.com/news/gulf/uae/general/gulf-news-readers-celebrate-world-kindness-day-1.526824

* http://wavesofkindness.org/

Կատեգորիա:Ոչ պաշտոնական տոներ
Կատեգորիա:Միջազգային օրեր
Կատեգորիա:Կամավորություն
Կատեգորիա:Քաղաքացիական հասարակություն
Կատեգորիա:Բարեգործություն